RO
L 37/52
Jurnalul Oficial al Uniunii Europene
18.2.2022
DECIZIA (UE) 2022/220 A COMISIEI din 15 februarie 2022 privind poziția care urmează să fie adoptată de Uniunea Europeană în cadrul comitetului mixt instituit în temeiul Memorandumului de cooperare dintre Uniunea Europeană și Organizația Aviației Civile Internaționale de instituire a unui cadru de cooperare consolidată, în ceea ce privește adoptarea unui acord de lucru referitor la cooperarea în domeniul raportării accidentelor și incidentelor în aviația civilă și numirea unui președinte al Uniunii Europene în cadrul comitetului mixt
COMISIA EUROPEANĂ,
având în vedere Tratatul privind funcționarea Uniunii Europene, având în vedere Decizia 2012/243/UE a Consiliului din 8 martie 2012 privind încheierea Memorandumului de cooperare dintre Uniunea Europeană și Organizația Aviației Civile Internaționale de instituire a unui cadru de cooperare consolidată, și de stabilire a demersurilor procedurale conexe (1), în special articolul 4 alineatul (1), întrucât: (1)
Memorandumul de cooperare dintre Uniunea Europeană și Organizația Aviației Civile Internaționale de instituire a unui cadru de cooperare consolidată a fost semnat la Montreal și Bruxelles la 28 aprilie și 4 mai 2011.
Memorandumul de cooperare a fost aplicat cu titlu provizoriu de la data semnării acestuia, în așteptarea intrării în vigoare.
(2)
Memorandumul de cooperare a fost aprobat în numele Uniunii prin Decizia 2012/243/UE.
Memorandumul de cooperare a intrat în vigoare la 8 martie 2012.
(3)
În temeiul articolului 3 alineatul (3) din Memorandumul de cooperare, părțile pot stabili acorduri de lucru care să specifice mecanismele și procedurile convenite de comun acord necesare pentru punerea în aplicare eficace a activităților de cooperare stabilite în anexele la Memorandumul de cooperare.
(4)
Articolul 7 alineatul (1) din Memorandumul de cooperare instituie un comitet mixt, alcătuit din reprezentanți ai fiecărei părți.
În conformitate cu articolul 7 alineatul (3) litera (c), comitetul mixt este responsabil de adoptarea anexelor la Memorandumul de cooperare și a acordurilor de lucru în sfera de aplicabilitate a anexelor.
(5)
Pe baza unui acord de lucru din 21 septembrie 2011, părțile au cooperat cu succes în domeniul raportării accidentelor și incidentelor în aviația civilă.
Având în vedere evoluțiile din acest domeniu și, în special, faptul că Agenția Uniunii Europene pentru Siguranța Aviației a preluat funcțiile relevante ale Centrului Comun de Cercetare, se consideră necesară înlocuirea acordului de lucru din 21 septembrie 2011 cu un nou acord de lucru între părți privind cooperarea în domeniul raportării accidentelor și incidentelor în aviația civilă.
Adoptarea noului acord de lucru este prevăzută a avea loc în cadrul unei reuniuni viitoare a comitetului mixt.
(6)
În conformitate cu articolul 4 alineatul (1) din Decizia Consiliului privind încheierea Memorandumului de cooperare, Comisia, după consultarea unui comitet special numit de Consiliu și ținând seama pe deplin de avizul acestuia, stabilește poziția care urmează să fie adoptată de Uniune în cadrul comitetului mixt în ceea ce privește deciziile referitoare la acordurile de lucru.
(7)
Comitetul special a fost consultat la 25 ianuarie 2022.
(8)
Prin urmare, trebuie adoptată poziția care urmează să fie luată de Uniune în cadrul comitetului mixt cu privire la adoptarea unui acord de lucru referitor la cooperarea în domeniul raportării accidentelor și incidentelor în aviația civilă.
(1) JO L 121, 8.5.2012, p. 16.